
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 07 decembrie 2010               

Pl.x 688/2010                     


AVIZ
asupra propunerii legislative privind taxa de solidaritate
            În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu propunerea legislativă privind taxa de solidaritate, trimisă cu adresa nr. Pl.x 688 din 22 noiembrie 2010 şi înregistrată cu nr. 31/1057 din 24 noiembrie 2010.
Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 07 decembrie 2010.
Propunerea legislativă are ca obiect de reglementare introducerea, pentru o perioadă de trei ani de zile, a unei taxe de solidaritate plătibilă de persoanele fizice, în vederea susţinerii şi protejării categoriilor de populaţie cele mai defavorizate de criza economică actuală. Astfel, se doreşte ca persoanele fizice care deţin bunuri a căror valoare depăşeşte un anumit cuantum să achite o taxă din valoarea acestora, care se face venit la bugetul de stat. Totodată, se propune modificarea şi completarea art. 263 din Legea nr. 571/2003 privind Codul fiscal, cu modificările şi completările ulterioare, în sensul diminuării unor niveluri de impozitare asupra mijloacelor de transport proprietate a persoanelor fizice.
Membrii comisiei au examinat propunerea legislativă supusă avizării, expunerea de motive, avizul favorabil al Consiliului Legislativ nr. 1044 din 28 august 2010, avizul negativ al Consiliului Economic şi Social şi punctul de vedere al Guvernului, transmis cu adresa nr.2379 din 10 septembrie 2010, prin care se susţine adoptarea acestei iniţiative legislative sub rezerva însuşirii observaţiilor şi propunerilor de la punctul II.
           În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative.

           În raport cu obiectul şi conţinutul reglementării, propunerea legislativă face parte din categoria legilor ordinare. 
               PREŞEDINTE,                                                         SECRETAR,

                Daniel BUDA                                                 Gabriel ANDRONACHE
Consilier, Ciprian Bucur

